18:00 - Aanddiens (Praise & Worship)
Senior kategese: 17:30
Let op dat daar slegs 10:00 en 18:00 eredienste tydens die Jun & Des skoolvakansies sal wees.
Jnr Jeug Grootgroep
Deurkollekte: Midde-Ooste Sending
Gemeente Brief - Apr 2018
PASSIE. Miriam-Webster se woordeboek definieer passie as ’n sterk gevoel van opgewondenheid of entoesiasme oor die een of ander saak.
Een van die grootste voorregte wat ons as span by NG Kerk Bloubergstrand het, is om saam met mense te werk wat uiters passievol is oor wat hulle doen en hoe hul werk ’n invloed op mense het. Elmarie kan ure oor musiek dink en daarna luister, daaroor gesels, saam in ’n span (orkes of koor) daarmee werk sodat daardie musiek ’n hulpmiddel kan wees om mense nader aan God te bring. Wanneer jy Thinus vra of hy nie moeg raak vir al die begrafnisse en pastoraat nie sal hy sê dat hy glo hy juis daarvoor gebore is. Marietjie sal met opgewondenheid vertel oor hoe die tieners haar inspireer en hoop gee vir die land.
Verandering is ’n wonderlike ding. Dit is ook ’n vreesaanjaende ding. Sommige verandering gebeur vinnig, oornag en slaan ons tussen die oë. Ander verandering gebeur so stelselmatig dat mens dit glad nie agterkom nie en dan een oggend wakker word met die ontdekking dat alles anders is. Sommige verandering is ten goede en ander is minder goed. Sommige verandering verwerk ons vinnig en ander neem ’n leeftyd en dan is ons steeds nie daarmee klaar nie.
Die slim sielkundiges sal vir jou sê dat ons ’n fout maak as ons sê dat meeste mense nie van verandering hou nie. Min van ons sal byvoorbeeld teen die verandering baklei as ons ’n klomp geld wen en ons bankrekening skielik heelwat anders lyk. Die probleem wat ons egter het, is wanneer hierdie verandering met verlies gepaard gaan: Wanneer jy trek en die verlies beleef van die bekende omgewing, huis en vriende. Wanneer jou kinders grootword en uit die huis uittrek. Wanneer ons iemand na aan ons aan die dood afstaan. Wanneer ons met ’n nuwe werk begin. Wanneer ons gesin uitbrei. Die ding van verandering is dat selfs wanneer dit ten goede is, is dit dikwels so dat ons iets inruil vir wat goed is, verloor. Daarom werk ons, ook in die kerk, so versigtig met verandering. Ook met verandering wat ons weet ten goede is. En met versigtig bedoel ons: Ons maak geen groot veranderinge sonder om doodseker te wees dat dit die skuiwe is wat die Here nou wil hê ons moet maak nie.
Die tyd van die aanddiens verander vanaf 7 Jan 2018 na 18:00. Die jeugdiens smelt saam met die aanddiens. Die Senior Kategese sal vooraf plaasvind van 17:30 tot 18:00, en dan kan hulle saam met hul ouers of hul klas die aanddiens bywoon 18:00.